CELEX: 62010CA0188
Language: et
Date: 2010-06-22 00:00:00
Title: Liidetud kohtuasjad C-188/10 ja C-189/10: Euroopa Kohtu (suurkoda) 22. juuni 2010 . aasta otsus (Cour de cassation’i (Prantsusmaa) eelotsusetaotlus) — Aziz Melki (C-188/10), Sélim Abdeli (C-189/10) menetlused (Eelotsusetaotlus — ELTL artikkel 267 — Siseriikliku seaduse nii liidu õigusele kui ka riigi põhiseadusele vastavuse kontrollimine — Siseriiklikud õigusnormid, mis näevad ette põhiseaduslikkuse kontrolli vahemenetluse esmatähtsuse — ELTL artikkel 67 — Isikute vaba liikumine — Piirikontrolli kaotamine sisepiiridel — Määrus (EÜ) nr 562/2006 — Artiklid 20 ja 21 — Siseriiklikud õigusnormid, mis lubavad isikukontrolli alal, mis jääb Prantsusmaa ja Schengeni lepingu rakendamise konventsiooni osalisriikide maismaapiiri ja sealt 20 kilomeetri kaugusel oleva piirjoone vahele)

14.8.2010   
            
            
               ET
            
            
               Euroopa Liidu Teataja
            
            
               C 221/14
            
         Euroopa Kohtu (suurkoda) 22. juuni 2010. aasta otsus (Cour de cassation’i (Prantsusmaa) eelotsusetaotlus) — Aziz Melki (C-188/10), Sélim Abdeli (C-189/10) menetlused
   (Liidetud kohtuasjad C-188/10 ja C-189/10) (1)
   
   (Eelotsusetaotlus - ELTL artikkel 267 - Siseriikliku seaduse nii liidu õigusele kui ka riigi põhiseadusele vastavuse kontrollimine - Siseriiklikud õigusnormid, mis näevad ette põhiseaduslikkuse kontrolli vahemenetluse esmatähtsuse - ELTL artikkel 67 - Isikute vaba liikumine - Piirikontrolli kaotamine sisepiiridel - Määrus (EÜ) nr 562/2006 - Artiklid 20 ja 21 - Siseriiklikud õigusnormid, mis lubavad isikukontrolli alal, mis jääb Prantsusmaa ja Schengeni lepingu rakendamise konventsiooni osalisriikide maismaapiiri ja sealt 20 kilomeetri kaugusel oleva piirjoone vahele)
   2010/C 221/23
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   Aziz Melki(C-188/10), Sélim Abdeli (C-189/10)
   
      Ese
   
   Eelotsusetaotlus — Cour de cassation — Liidu õiguse üldpõhimõtete ja ELTL artiklite 67 ja 267 tõlgendamine — Kohustus pöörduda eelnevalt Conseil constitutionnel’i poole, kui siseriikliku õiguse sätte eeldatav põhiseadusele mittevastavus tuleneb asjaolust, et see säte on liidu õiguse sätetega vastuolus — Liidu õiguse ülimuslikkus siseriikliku õiguse suhtes — Isikute vaba liikumine — Isikute kontrolli puudumine sisepiiridel
   
      Resolutsioon
   
   
               1.
            
            
               ELTL artikliga 267 on vastuolus liikmesriigi õigusnormid, mis sätestavad siseriiklike seaduste põhiseadusele vastavuse kontrollimise vahemenetluse, kui sellise menetluse esmatähtsuse tagajärg on see, et nii enne põhiseaduslikkuse küsimuse edasisaatmist põhiseadusele vastavust kontrollivale siseriiklikule kohtule kui ka pärast selle küsimuse kohta tehtud kohtuotsust on kõigil teistel siseriiklikel kohtutel takistatud kasutada või täita ELTL artiklis 267 ette nähtud õigust ja kohustust esitada Euroopa Kohtule eelotsuse küsimusi. ELTL artikliga 267 ei ole niisugused siseriiklikud õigusnormid aga vastuolus siis, kui teistele siseriiklikele kohtutele jääb vabadus:
               
                           —
                        
                        
                           esitada igas menetlusetapis, mida ta sobilikuks peab, ning isegi pärast põhiseaduslikkuse kontrolli vahemenetluse lõppemist Euroopa Kohtule kõik eelotsuse küsimused, mida ta vajalikuks peab,
                        
                     
                           —
                        
                        
                           võtta kõik meetmed, mis on vajalikud liidu õiguskorraga antud õiguste esialgseks õiguskaitseks, ning
                        
                     
                           —
                        
                        
                           jätta vaidlusalune seadusesäte pärast vahemenetluse lõppemist kohaldamata, kui ta peab seda sätet liidu õigusega vastuolus olevaks.
                        
                     Siseriikliku kohtu ülesanne on kontrollida, kas põhikohtuasjas kõne all olevaid siseriiklikke õigusnorme saab tõlgendada kooskõlas liidu õigusest tulenevate nõuetega.
            
         
               2.
            
            
               ELTL artikli 67 lõikega 2 ning Euroopa Parlamendi ja nõukogu 15. märtsi 2006. aasta määruse (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad), artiklitega 20 ja 21 on vastuolus siseriiklikud õigusnormid, mis annavad selle liikmesriigi politseile pädevuse seaduses ette nähtud dokumentide omamise, kaasaskandmise ja esitamise kohustuse täitmise tagamiseks kontrollida isiku käitumisest ja avaliku korra rikkumise ohule viitavatest eriasjaoludest sõltumata kõiki isikuid alal, mis jääb liikmesriigi ja 19. juunil 1990 Schengenis (Luksemburg) allakirjutatud konventsiooni, millega rakendatakse 14. juuni 1985. aasta Schengeni lepingut Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta, osalisriikide maismaapiiri ja sealt 20 kilomeetri kaugusel oleva piirjoone vahele, kui ei sätestata vajalikke raame sellele pädevusele, mis tagavad, et selle pädevuse praktiline teostamine ei omaks samaväärset toimet kontrolliga piiril.
            
         
      (1)  ELT C 161, 19.6.2010.